Μακαρονάδα με «χωριάτικη» σάλτσα
Η γεύση του ελληνικού θέρους στα καλύτερά της.
500 γρ. σπαγγέτι ή άλλα ζυμαρικά της αρεσκείας μας, 1 μεγάλη πράσινη, στρογγυλή πιπεριά, σε πολύ μικρά κυβάκια, 2 μικρά αγγουράκια, καθαρισμένα και κομμένα, σε πολύ μικρά κυβάκια, 2 κουτ. σούπας ελιές της αρεσκείας μας, χωρίς τα κουκούτσια, ψιλοκομμένες, 1/2 φλιτζ. τσαγιού φυλλαράκια φρέσκιας ρίγανης ή 1 κουτ. σούπας ρίγανη του βουνού, τριμμένη, 1 κιλό ντομάτες, ξεφλουδισμένες και κομμένες σε μικρά καρέ, 80 ml ελαιόλαδο, αλάτι, φρεσκοτριμμένο πιπέρι, ξερή μυζήθρα ή κυβάκια φέτας, για το σερβίρισμα
Για να φτιάξουμε μακαρονάδα με «χωριάτικη» σάλτσα, αρχικά βάζουμε την πιπεριά, το αγγούρι, τις ελιές, τη ντομάτα και τη ρίγανη σε ένα μεγάλο μπολ.Προσθέτουμε το λάδι και το αλατοπίπερο, ανακατεύουμε και αφήνουμε τη «σάλτσα» να μαριναριστεί για περίπου 10 λεπτά.Εν τω μεταξύ, βράζουμε τα μακαρόνια σε μια κατσαρόλα με μπόλικο αλατισμένο νερό.Μόλις γίνουν, τα σουρώνουμε και, έτσι όπως είναι ζεστά, τα ρίχνουμε στο μπολ με τη «χωριάτικη» σάλτσα και ανακατεύουμε.Τρίβουμε από πάνω ξερή μυζήθρα ή προσθέτουμε κυβάκια φέτας και σερβίρουμε τη μακαρονάδα με «χωριάτικη» σάλτσα.
Ελιά,Ντομάτα,Τυρί